钦定古今图书集成/明伦汇编/氏族典/第074卷 > 朱纲
## 钦定古今图书集成/明伦汇编/氏族典/第074卷 > 朱纲

按《曹县志》：“纲字振甫，嘉靖丁未进士，初授晋江知县，
政绩丕著，擢陞河南道御史，改湖广道。丙辰，奉命按
山西兴革七事，军民便之。历按苏、松、庐、凤，以泗州祖
陵功成，赐白金。会岁大饥，上遣部使行赈，不及齐鲁，
为特请，全活不可数计。六载考绩，外补陕西宪副，兵
备关南，剿平剧盗。稍迁四川参政，按察使，浙江、福建”
布政使。久之，为应天府尹。升右副都御史，巡抚河南。
保釐中土，风化大行。以疾致仕。